**FORMULAR FOR BORGARLEG VIGSEL**(Fastsatt ved kongelig resolusjon av 5. desember 2008)
\*\*\*\*\*\*\*

Kjære brudepar

De er komne hit i dag for å bli vigde til ektepar.
Eg vil minna dykk om kor stor og viktig hending det er at to menneske vel å leva saman i ekteskap. Når de går inn i ekteskapet, lovar de kvarandre samhald og støtte i alle livsens forhold, både i medgang og i motgang.

Men de lovar kvarandre meir.

Ekteskapet ber i seg at de lovar kvarandre kjærleik og truskap. Det å lova kvarandre kjærleik for resten av livet er den vanskelegaste lovnaden me kan gje eit menneske. Det krev at de set dykk høge mål for samlivet, og at de har ærleg vilje i dag og i tida som ligg framfor dykk, til å strekkja dykk mot desse måla. Det er denne lovnaden de gjev kvarandre her i dag.

Når de gifter dykk, blir de ei eining, men de kjem framleis til å vera to sjølvstendige og jamstelte menneske. Det er ingen motsetnad mellom kjærleik og samhald på den eine sida, og fridom og sjølvstende på den andre. Kjærleik er også å syna respekt for kvarandre.

Det er ein rett eg har – men samstundes ei plikt som ligg på meg etter lova – at eg no skal leggja dykk to alvorleg på hjarta at de skal leva etter denne lovnaden som de gjev kvarandre her.

Og no:

Spør eg deg fyrst,

Vil du ha som står ved sida di til ektemake?

Så spør eg deg,

Vil du ha
som står ved sida di, til ektemake?

Sidan de no med vitne til stades har lova kvarandre å leva saman i ekteskap, sanner eg at de er rette ektefolk.
-------------------